ΓΡΑΠΤΗ ΕΡΩΤΗΣΗ E-1707/00

υποβολή: Karin Riis-Jrgensen (ELDR) προς την Επιτροπή

(29 Μαΐου 2000)

Θέμα: Προκήρυξη διαγωνισμών

Σε διάστημα τεσσάρων ετών οι δημοτικές και τοπικές αρχές στη Δανία έχουν επταπλασιάσει τον αριθμό των καθηκόντων που οι δημόσιες αρχές αναθέτουν οι μεν στις δε, έναντι αμοιβής. Η εντυπωσιακή αυτή αύξηση παρατηρείται παρά το γεγονός ότι η δανική κυβέρνηση έχει διαβεβαιώσει επανειλημμένως την Επιτροπή ότι οι δημοτικές και τοπικές αρχές δεν θα αναλαμβάνουν την εκτέλεση έργων παρά μόνο όταν δενπάρχει ή είναι πολύ περιορισμένος ο ανταγωνισμός με ιδιωτικές εταιρίες.

Βάσει της έκθεσης του Υπουργείου Εσωτερικών της Δανίας προς την Επιτροπή της 31ης Μαρτίου το Βιοτεχνικό Επιμελητήριο της Δανίας κατέληξε στο συμπέρασμα ότι 90 % περίπου των εκτελεσμένων έργων, που αντιστοιχούν σε συνολικό ποσό 174 εκατ. δανικών κορωνών, θα μπορούσαν να είχαν αναληφθεί από ιδιωτική επιχείρηση. Πρόκειται π. χ. για έργα κηπευτικής, φροντίδα για πράσινες ζώνες, καθαρισμό των δρόμων, εργασίες εργαστηρίου και αναλύσεις, διανομή τροφίμων, πώληση κατεψυγμένων γευμάτων,πηρεσίες καθαρισμού, έργα κατασκευής και οικοδόμησης μικρής κλίμακας, εργασίες βαφής και σιδηρουργίας, μεταφορές, καθάρισμα χώρων,πηρεσίες πληροφορικής κλπ. Από το 1996/1997 η συνολική αξία που αντιπροσωπεύουν οι εργασίες αυτές αυξήθηκε από μόλις 25 εκατ. δανικές κορώνες ετησίως σε 174 εκατ. δανικές κορώνες το 1999 (συμπεριλαμβανομένων των προσφορών που δεν έχουν εκτελεσθεί ακόμη). Υπάρχουν σαφείς ενδείξεις ότι και το ποσοστό των καθηκόντων που θα μπορούσαν να είχαν αναληφθεί από ιδιωτικές επιχειρήσεις έχει αυξηθεί επίσης.

Ποιά είναι η στάση της Επιτροπής ως προς τον αυξανόμενο αριθμό εργασιών που καλύπτονται από το νόμο αριθ. 378 της 14ης Ιουνίου 1995 σχετικά με την εκτέλεση καθηκόντων από δημοτικές και τοπικές αρχές για λογαριασμό άλλων δημοσίων αρχών,πό το φως της έκθεσης του Υπουργείου Εσωτερικών της Δανίας προς την Επιτροπή της 31ης Μαρτίου 2000, λαμβάνονταςπόψη ότι το μεγαλύτερο μέρος των καθηκόντων αυτών θα μπορούσαν εναλλακτικά να είχαν αναληφθεί από ιδιωτικές επιχειρήσεις;

Προτίθεται η Επιτροπή να λάβει μέτρα για να παρεμποδίσει την εκτέλεση εργασιών που καλύπτονται από τον νόμο αριθ. 378 της 14ης Ιουνίου 1995 σχετικά με την εκτέλεση καθηκόντων από δημοτικές και τοπικές αρχές για λογαριασμό άλλων δημοσίων αρχών, τα οποία εκτελούνται σε ανταγωνισμό με ιδιωτικές επιχειρήσεις;

Απάντηση του κ. Monti εξ ονόματος της Επιτροπής

(20 Ιουλίου 2000)

Τα κράτη μέλη είναι ελεύθερα να προβαίνουν στην αγορά προϊόντων καιπηρεσιών από όποιον και όπου επιθυμούν, εφόσον τηρούν τους κοινοτικούς κανόνες δημοσίων προμηθειών.

Τα κράτη μέλη πρέπει να εξασφαλίζουν ότι οι επιχειρήσεις, ιδιωτικές ή δημόσιες, δεν εισπράττουνπερβολικές αποζημιώσεις γιαπηρεσίες ή προϊόντα γενικού οικονομικού συμφέροντος, που τους ζητείται να παρέχουν σύμφωνα με το άρθρο 86 παράγραφος 2 (πρώην άρθρο 90) της συνθήκης ΕΚ, ώστε να αποφευχθεί η χρησιμοποίηση μιας τέτοιαςπερβολικής αποζημίωσης στη διασταυρούμενη επιχορήγηση άλλων δικών τους εμπορικών δραστηριοτήτων. Εφόσον τηρούνται οι ανωτέρω αρχές, η Επιτροπή δεν έχει κανένα δικαίωμα να παρέμβει.

Η Επιτροπή εξετάζει επί του παρόντος τις επιπτώσεις, από την άποψη των κοινοτικών κανόνων για τις δημόσιες προμήθειες, του νόμου και των συγκεκριμένων περιπτώσεων εφαρμογής του που αναφέρονται στην έκθεση της 31ης Μαρτίου 2000 που διαβίβασε το Υπουργείο Εσωτερικών της Δανίας προς την Επιτροπή.